శ్రీనగర్: దేశ సరిహద్దులో ఉగ్రవాదుల చొరబాటును సమర్థవంతంగా ఎదుర్కొని గత 50 రోజుల్లో 22 మందిని అంతమొందించినట్లు ఆర్మీ ప్రకటించింది. కాశ్మీర్లోని పలు ప్రాంతాల్లో దేశ విద్రోహ కార్యకలాపాలకు పాల్పడుతున్న ఉగ్రవాదులను మట్టుబెట్టామని తెలిపింది. అంతే కాకుండా ఈ వ్యవధిలో 26 మంది సైనికులు అమరులయ్యారని వెల్లడించింది. మంచు చరియల కింద పడి 20 మంది జవాన్లు మరణించగా, ఆరుగురు ఉగ్రవాదుల దాడిలో చనిపోయారని తెలిపింది. 2010 తర్వాత ఇదే అత్యధికమని వివరించింది.  జనవరి 1 నుంచి కాశ్మీర్ వ్యాలీలో దాదాపు 50 ఉగ్రవాదుల ఏరివేత ఆపరేషన్లు ప్రారంభించామని, 16 ఆపరేషన్లలో 22 మంది ఉగ్రవాదులను మట్టుబెట్టి, ముగ్గురిని సజీవంగా పట్టుకున్నామని ఓ సీనియర్ అధికారి తెలిపారు. ఉగ్రవాది బుర్హాన్ వనీ ఎన్కౌంటర్ తర్వాత వందలాది మంది కశ్మీర్ యువత ఉగ్రవాదానికి ఆకర్షితులయ్యారని, వారిపై నిఘా ఉంచి సందర్భానుసారం కౌన్సెలింగ్ ఇస్తున్నామని తెలిపారు. ఉత్తర కాశ్మీర్లో ఉగ్రవాద ముప్పు ఎక్కువగా ఉందని, ఈ ఏడాది అక్కడ దాదాపు 40 మంది సానుభూతి పరులను అరెస్టు చేశామని చెప్పారు.
srinagar: desha sarihaddulo ugravaadula chorabaatunu samarthavantamgaa edurkoni gatha 50 rojullo 22 mandini antamondinchinatlu armi prakatinchindi. kaashmeerlooni palu praantaallo desha vidroha kaaryakalaapaalaku paalpadutunna ugravaadulanu mattubettamani telipindi. anthe kakunda ee vyavadhilo 26 mandi sainikulu amarulayyaarani velladinchindi. manchu chariyala kinda padi 20 mandi javaanlu maraninchagaa, aaruguru ugravaadula daadilo chanipoyarani telipindi. 2010 tarvaata ide atyadhikamani vivarinchindi.  janavari 1 nunchi kashmir vyaaleelo daadaapu 50 ugravaadula erivetha aapareshanlu praarambhinchaamani, 16 aapareshanlalo 22 mandi ugravaadulanu mattubetti, muggurini sajeevamgaa pattukunnamani oo seanier adhikari telipaaru. ugravaadi burhan vanee encounter tarvaata vandalaadi mandi kashmir yuvata ugravaadaaniki aakarshitulayyaarani, vaaripai nigha unchi sandarbhaanusaaram counselling istunnamani telipaaru. uttara kaashmiirlo ugravaada muppu ekkuvagaa undani, ee edaadi akkada daadaapu 40 mandi saanubhooti parulanu arestu chesamani cheppaaru.